Cuireann an Ghníomhaireacht Eorpach Ceimiceán (ECHA) úsáid shábháilte ceimiceán chun cinn. Is í a chuireann reachtaíocht cheannródaíoch an Aontais maidir le ceimiceáin chun feidhme, rud a théann chun tairbhe shláinte an duine, an chomhshaoil, na nuálaíochta agus an iomaíochais san Eoraip.
A ndéanann sé
Cuidíonn sí le comhlachtaí reachtaíocht ar leith de chuid an Aontais maidir le ceimiceáin agus táirgí bithicíde a chomhlíonadh:
REACH
Aicmiú, Lipéadú agus Pacáistiú (CLP)
Rialachán na dTáirgí Bithicídeacha (BPR)
Rialachán maidir le Toiliú Feasach a Chur in Iúl Roimh Ré (PIC) .
Oibriú i gcomhar le heagraíochtaí idirnáisiúnta agus geallsealbhóirí chun úsáid shábháilte ceimiceán a chur chun cinn
Faisnéis faoi cheimiceáin agus a n-úsáid shábháilte a chur ar fáil trí bhunachar sonraí uathúil atá saor in aisce
Oibriú i gcomhar leis an gCoimisiún Eorpach agus le rialtais de chuid an Aontais chun substaintí ar cúis imní iad a aithint agus chun cinntí a dhéanamh maidir le bainistiú riosca ar leibhéal an Aontais
Nuálaíocht i dtionscal na gceimiceán a spreagadh trí shubstaintí ar cúis imní iad a athsholáthar.
Iad sin a bhaineann leas as
Ní bheidhbaill den phobal agus an comhshaol chomh mór sin i mbaol a nochta do cheimiceáin ghuaiseacha & bainfidh siad taitneamh as táirgí atá níos sábháilte. Is féidir le tomhaltóirí ceisteanna a chur faoi cheimiceáin ghuaiseacha atá sna táirgí a cheannaíonn siad.
Baineannoibrithe agus úsáideoirí eile ceimiceán tairbhe as faisnéis níos fearr faoi na guaiseanna a bhaineann leis na ceimiceáin a láimhseálann siad agus faoi iad a úsáid go sábháilte.
Cuidítear lelucht tionsclaíochta an reachtaíocht a chomhlíonadh. Féadann comhlachtaí nuálacha tairbhe a bhaint as an ngá atá ann deireadh a chur leis na substaintí is guaisí.
Faigheanntíortha atá i mbéal forbartha eolas ar na bealaí is sábhailte chun déileáil le ceimiceáin ghuaiseacha.